kardosdrur/scandi-wiki huggingface dataset:
Kenneth 3. af Skotland

Kenneth III af Skotland eller Cináed mac Duib (født før 967-1005) var skotternes konge fra 997 til 1005. Han var søn af Dubh mac Maíl Coluim (Dubh af Skotland). Der er meget få oplysninger om Cináed og hans regime, og om hans efterkommere, men vi ved, at han døde i et slag mod udfordreren Máel Coluim mac Cináeda (Malcolm 2. af Skotland).

Der er mange skotske kilder, som refererer til Cináed som "Giric søn af Cináed søn af Dub", hvilket bliver betragtet som en fejlkilde.  Den eneste hændelse som er blevet nedtegnet om Cináeds regime er drabet på Dúngal mac Cináeda af Gille Coemgáin mac Cináeda i Annalerne af de fire mestre. Det er ikke en gang helt sikkert, at dette refererer til hændelser i Skotland og om den ene eller begge var sønner af denne Cináed, eller af Cináed mac Maíl Coluim (Kenneth 2. af Skotland), eller af en anden person.

Cináed blev dræbt i kampen ved Monzievaird i Strathearn af Máel Coluim mac Cináeda (Malcolm 2. af Skotland) i 1005. 

Om Boite mac Cináeda var en søn af denne Cináed, eller af Cináed mac Maíl Coluim (Kenneth 2. af Skotland), er meget usikkert, men den første mulighed bliver antaget af de fleste forskere. Det er blevet opgivet i Ulster-annalerne at en søn eller en sønnesøn af Boite blev dræbt af Máel Coluim mac Cináeda (Malcolm II) i 1032. 

Cináeds datterdatter Gruoch ingen Boite meic Cináeda er antaget at være den skikkelse, som William Shakespeare baserede sin figur Lady Macbeth på i skuespillet Macbeth. Gruoch var hustru til Gille Coemgáin, mormaer af Moray, og hustru til kong Mac Bethad mac Findlaích, og mor til kong Lulach mac Gille Coemgáin. Meic Uilleim, en efterkommer af William fitz Duncan fra hans første ægteskab, var muligvis også en efterkommer fra Cináed.

Referencer

Litteratur 
 Anderson, Alan Orr: Early Sources of Scottish History A.D 500–1286, volume 1. Reprinted with corrections. Paul Watkins, Stamford, 1990. 
 Duncan, A.A.M.: The Kingship of the Scots 842–1292: Succession and Independence. Edinburgh University Press, Edinburgh, 2002. 
 Smyth, Alfred P.: Warlords and Holy Men: Scotland AD 80-1000. Reprinted, Edinburgh: Edinburgh UP, 1998.

Eksterne henvisninger 
 CELT: Corpus of Electronic Texts ved University College Cork inkluderer Ulster-annalerne, Tigernach, De fire mestre og Innisfallen, Chronicon Scotorum, Lebor Bretnach (som også inkluderer Duan Albanach), slægtslister og forskellige helgenfortællinger. Det meste er oversat til engelsk.
 (CKA) The Chronicle of the Kings of Alba  – Krøniken om kongerne af Alba 

Huset Alpin
Konger af Skotland
Thomas Brdarić

Thomas Brdarić (født 23. januar 1975 i Nürtingen, Vesttyskland) er en tidligere tysk fodboldspiller (angriber).

Han spillede Bundesliga-fodbold for flere forskellige klubber, blandt andet Bayer Leverkusen, VfL Wolfsburg og Hannover 96. I sin tid hos Leverkusen var han med på holdet der i 2002 sluttede på andenpladsen i både Bundesligaen, DFB-Pokalen og UEFA Champions League.

Brdarić spillede desuden otte kampe og scorede ét mål for Tysklands landshold. Han var en del af den tyske trup til EM i 2004 i Portugal og Confederations Cup 2005 på hjemmebane.

Referencer

Eksterne henvisninger 

Fodboldspillere fra Tyskland
Fodboldspillere fra VfB Stuttgart
Fodboldspillere fra Fortuna Düsseldorf
Fodboldspillere fra Fortuna Köln
Fodboldspillere fra Bayer 04 Leverkusen
Fodboldspillere fra Hannover 96
Fodboldspillere fra VfL Wolfsburg
Deltagere ved det europæiske mesterskab i fodbold 2004
Fodboldtrænere fra Tyskland
Fredi Bobic

Fredi Bobic (født 30. oktober 1971 i Maribor, Jugoslavien) er en jugoslavisk født tidligere tysk fodboldspiller (angriber).

Han spillede Bundesliga-fodbold for VfB Stuttgart, Borussia Dortmund, Hannover 96 og Hertha Berlin, og havde også kortvarige udlandsophold hos både Bolton Wanderers i England og NK Rijeka i Kroatien. I sin tid hos Stuttgart blev han i 1996 topscorer i Bundesligaen. og var i 1997 med til at vinde den tyske pokalturnering.

Bobic spillede desuden 37 kampe og scorede ti mål for Tysklands landshold. Han var efter samme år at være blevet Bundesliga-topscorer en del af den tyske trup til EM i 1996 i England, hvor holdet blev europamestre. Han kom på banen i tre af tyskernes seks kampe i turneringen, de indledende gruppekampe mod Tjekkiet og Italien samt kvarfinaleopgøret mod Kroatien. Han blev også udtaget til EM i 2004 i Portugal, hvor han spillede de to indledende gruppekampe mod henholdsvis Holland og Letland.

Titler 
DFB-Pokal
 1997 med VfB Stuttgart

EM
 1996 med Tyskland

Referencer

Eksterne henvisninger 
 Bobic' egen hjemmeside 
 

Fodboldspillere fra Tyskland
Fodboldspillere fra Stuttgarter Kickers
Fodboldspillere fra VfB Stuttgart
Fodboldspillere fra Borussia Dortmund
Fodboldspillere fra Bolton Wanderers F.C.
Fodboldspillere fra Hannover 96
Fodboldspillere fra Hertha BSC Berlin
Personer fra Maribor
Deltagere ved det europæiske mesterskab i fodbold 1996
Deltagere ved det europæiske mesterskab i fodbold 2004
Spillets regler (flertydig)

Spillets regler er titlen på flere værker:

 Spillets regler – en dansk film fra 2008
 Spillets regler (film fra 1939) – en fransk film fra 1939
 Spillets regler – en roman fra 2000 af Juliette Mead
 Spillets regler (dokumentarfilm) – dansk udviklingsbistandsfilm fra 2004 instrueret af Jesper Heldgaard og Bo Illum Jørgensen
Charl Schwartzel

Charl Adriaan Schwartzel (født 31. august 1984 i Johannesburg, Sydafrika) er en sydafrikansk golfspiller, der er bedst kendt for at vinde US Masters i 2011. Han vandt turneringen med et to slags forspring til Adam Scott og Jason Day fra Australien.

Schwartzel har i alt gennem sin karriere vundet syv sejre på Europatouren.

Europa-Tour sejre 
 2004: Dunhill Championship
 2007: Open de España
 2008: Madrid Masters
 2010: Africa Open
 2010: Joburg Open
 2011: Joburg Open
 2011: US Masters (Major-turnering)

Eksterne henvisninger 
 Spillerinfo

Golfspillere fra Sydafrika
Helmut Roleder

Helmut Roleder (født 9. oktober 1953 i Freital, Østtyskland) er en tidligere tysk fodboldspiller (målmand).

Han spillede hele sin karriere hos VfB Stuttgart i Bundesligaen, og spillede samlet 347 ligekampe for klubben. Han hjalp klubben til det tyske mesterskab i 1984.

Roleder spillede desuden én kamp for Vesttysklands landshold, som faldt i 1984 i en venskabskamp mod Sovjetunionen. Han var en del af den tyske trup til EM i 1984 i Frankrig, hvor han sad på bænken som reserve for førstevalget Harald Schumacher

Titler 

Bundesligaen
 1984 med VfB Stuttgart

Referencer 

Fodboldspillere fra Tyskland
Fodboldspillere fra VfB Stuttgart
Deltagere ved det europæiske mesterskab i fodbold 1984
Parisopstanden

Parisopstanden var en opstand i Frankrig, der startede med, at universitetsstuderende var utilfredse over, at de fik så lidt medbestemmelse på universiteterne, hvor de selv gik. De ville have 50 % medbestemmelse. Autoriteterne ville ikke overveje dette. De unge begyndte nu at demonstrere med vold og besættelser, hvilket førte til en midlertidig nedlukning af universiteterne. I Frankrig var der voldsomme kampe mellem politiet og demonstranterne. I sangen ”Paris-mai”, 6. vers, beskrives der tilmed, at unge mænd drukner i kampen om et nyt styre, hvilket også er nævnt i bogen En mosaik om ungdomsoprøret 1968. I Frankrig var det også arbejderklassen, som begyndte at demonstrere, hvilket tydeligt kan ses i sangteksterne fra samtiden. Det var derfor ikke kun universitetsforholdene, det handlede om, men også om præsident Charles de Gaulles styreform generelt. Der blev lagt op til generalstrejke om krav til nye sociallove fra de store fagforbund. I Frankrig udskrev præsident Charles de Gaulle valg og vandt igen, så studenterne led et nederlag, fordi deres mål var at ændre systemet. Alligevel fik de åbnet franskmændenes øjne for sagen, og en større del af befolkningen demonstrerede for nye sociallove.

Opstanden
Begivenheder i 1968
Ralf Falkenmayer

Ralf Falkenmayer (født 11. februar 1963 i Frankfurt, Vesttyskland) er en tidligere tysk fodboldspiller (midtbane).

Han spillede hele gennem karrieren 385 kampe i Bundesligaen, fordelt på 14 sæsoner hos Eintracht Frankfurt og to hos Bayer Leverkusen. Han havde også et toårigt ophold hos den lavere rangerende klub Eintracht Trier. Med Frankfurt vandt han i 1981 den tyske pokalturnering, mens han med Leverkusen vandt UEFA Cuppen i 1988.

Falkenmayer spillede desuden fire kampe for det vesttyske landshold. Han var en del af den tyske trup til EM i 1984 i Frankrig, men kom dog ikke på banen i turneringen.

Titler 

DFB-Pokal
 1981 med Eintracht Frankfurt

UEFA Cup
 1988 med Bayer Leverkusen

Referencer

Eksterne henvisninger 
 

Fodboldspillere fra Tyskland
Fodboldspillere fra Eintracht Frankfurt
Fodboldspillere fra Bayer 04 Leverkusen
Fodboldspillere fra SV Eintracht Trier 05
Personer fra Frankfurt am Main
Deltagere ved det europæiske mesterskab i fodbold 1984
Sergio Gonella

Sergio Gonella (født 23. maj 1933, 19. juni 2018) var en italiensk fodbolddommer, der dømte både i VM-finalen i 1978 mellem  og  og EM-finalen i 1976 mellem  og .

Se også 
Liste over dommere i VM finalen

Liste over dommere der har dømt EM finalen

Fodbolddommere fra Italien
Europamesterskabet i fodbold 1976
Dommere i VM i fodbold 1978
Fodbolddommere som har dømt VM-finalen
VM i curling 2011 (mixed double)

Verdensmesterskabet i curling 2011 i mixed double er det fjerde VM i curling i mixed double og bliver arrangeret af World Curling Federation. Der er 24 tilmeldte hold til mesterskabet. Kampene bliver afviklet i St Paul Curling Club i Saint Paul, Minnesota, USA i perioden 17. – 23. april 2011.

Mesterskabet blev vundet af det schweiziske par Sven Michel og Alina Pätz, som i finalen besejrede Aleksej Tselusov og Alina Kovaleva fra Rusland med 11-2. Schweiz gik ubesejret gennem turneringen, og det var tredje gang at VM-titlen i mixed double gik til alpelandet. Bronzemedaljerne gik til Frankrig, som besejrede Sverige med 8-6 i bronzekampen.

Resultater

Grundspil 

De 24 hold er opdelt i tre grupper med otte hold. Holdene i hver gruppe spiller alle-mod-alle. De tre gruppevindere, de tre -toere, og den bedste treer (i henhold til "draw shot challenge") går videre til kvartfinalerne, mens de øvrige to treere spiller kvalifikation om den sidste kvartfinaleplads.

Blå gruppe

Rød gruppe

Hvid gruppe

Slutspil

Samlet rangering

Kilder / eksterne henvisninger 
WCF Results & Statistics – World Mixed Doubles Championship 2011  
World Senior & Mixed Doubles Curling Championship 2011 

Curling i 2011
2011 (mixed double)
Curling i USA
Sport i Minnesota
Saint Paul
Martin Kree

Martin Kree (født 27. januar 1965 i Wickede, Vesttyskland) er en tysk tidligere fodboldspiller (forsvarer).

Han spillede 401 kampe i Bundesligaen gennem karrieren, hvor han var tilknyttet VfL Bochum, Bayer Leverkusen og Borussia Dortmund. Opholdet i Dortmund var det klart mest succesfulde, idet han her var med til at vinde både to tyske mesterskaber og UEFA Champions League. Hos Leverkusen var han med til at vinde en DFB-Pokaltitel i 1993.

Kree nåede aldrig at spille en kamp for Vesttysklands A-landshold, men opnåede repræsentation for både landets u/21-landshold og et særudvalgt B-landshold.

Titler 

Bundesligaen
 1995 og 1996 med Borussia Dortmund

DFB-Pokal
 1993 med Bayer Leverkusen

UEFA Champions League
 1997 med Borussia Dortmund

Referencer

Eksterne henvisninger 
 

Fodboldspillere fra Tyskland
Fodboldspillere fra VfL Bochum
Fodboldspillere fra Bayer 04 Leverkusen
Fodboldspillere fra Borussia Dortmund
Raven (band)

Raven (1979-80) var et dansk melodiøst punkband inspireret af bl.a. The Jam, The Vapors m.fl. Bandet bestod af Kim Løhde Petersen (guitar, sen. i Pin-Ups, Bravo Dalton, Birmingham 6, Los Tres Amigos og DKRockstarGorgeous, Carsten Løhde Petersen (guitar, sen. i Pin-Ups), Michael Hillerup (bas, også i Brats, Pin-Ups, In A Sense, Janes Rejoice, The Fence, Birmingham 6, Neotek m.fl.) og Niels Nahmensen (trommer, sen. i Pin-Ups). Bandet spillede hyppigt på det tidlige danske punk-spillested Rockmaskinen.

I ca. 1980 kom sangerinde Katrine Ring med i bandet, som skiftede navn til The Pin-Ups og lagde stilen om til new wave.

Eksterne henvisninger 
 Info om Raven i forb. med The Pin-Ups historie på substans.info

Punkgrupper fra Danmark
Musikgrupper fra 1979
Ophørt i 1980
Willi Neuberger

Willi Neuberger (født 15. april 1946 i Klingenberg am Main, Tyskland) er en tidligere tysk fodboldspiller (forsvarer).

Han spillede gennem karrieren intet mindre end 520 kampe i Bundesligaen, fordelt på ophold hos Borussia Dortmund, Werder Bremen og Eintracht Frankfurt. Mest succesfuldt var hans ophold i Frankfurt, hvor han var med til at vinde to tyske pokaltitler og en udgave af UEFA Cuppen.

Neuberger spillede desuden to kampe for Vesttysklands landshold, som begge faldt i 1968.

Titler 

DFB-Pokal
 1975 og 1981 med Eintracht Frankfurt

UEFA Cup
 1980 med Eintracht Frankfurt

Referencer 

Fodboldspillere fra Tyskland
Fodboldspillere fra Borussia Dortmund
Fodboldspillere fra Werder Bremen
Fodboldspillere fra Eintracht Frankfurt
Personer fra Bayern
Oldboys

Oldboys er en dansk komediefilm fra 2009, instrueret af Nikolaj Steen, der også har skrevet manuskriptet.

Medvirkende
Kristian Halken
Robert Hansen
Laura Christensen
Rasmus Bjerg
Leif Sylvester
Ole Thestrup
Elith Nulle Nykjær
Niels Skousen
Bodil Jørgensen
Ralph Carlsson

Eksterne henvisninger 
 

Danske film fra 2009
Komediefilm fra Danmark
Dansksprogede film
Film fra Danmark (administrationskategori)
Litauen ved sommer-OL 1928

Litauen deltager i Sommer-OL 1928. 12 sportsudøvere fra Litauen deltog i fire sportsgrene, boksning, atletik, cykling og vægtløftning, under Sommer-OL 1928 i Amsterdam. Litauen vandt ikke nogen medaljer.

Medaljer 

Lande ved sommer-OL 1928
1928
Nenets

Nenets, også kaldet jurak-samojeder eller juraker, er et samojedisk folk, som holder til på den vestlige del af den russiske taiga, overvejende i Nenetsk og Jamalo-Nenetsk i Rusland. Nenetserne ernærer sig for en stor del ved rendrift og jagt.

Der er to grupper af nenets, dels tundranenets som holder til længst mod nord, dels skovnenets, som holder til i de store skove længere sydpå. Skovnenets kaldes også khandejarer. Grupperne taler henholdsvis tundranenetsisk og skovnenetsisk, to forskellige sprog indenfor de uralske sprog. Inden for hvert af de nenetsiske hovedsprog findes relativt små dialektforskelle.

Udbredelse 

Nenets bor overvejende langs kyststrækningen fra Kaninhalvøen ved Hvidehavet til Jenisejs munding. Desuden findes de på øerne Kolgujev, Novaja Zemlja, Vaigatj og Belyj samt i området mellem Obs nedre løb og Jeninsej; enkelte familier bor på Kola-halvøen.

Antal 

I Barentsregionen bor der omkring 7.000 nenetser. I alt regner man med, at det findes omkring 41.000 nenetser. I hovedtal har udviklingen været følgende:

Ved folketælling i 2010 opgav 21.900 at have nenetsk som modersmål.

Noter

Litteratur 

 Valev Uibopuu: Finnougrierna och deras språk. Kapitel om de finsk-ugriska folkens förflutna och nutid; Studentlitteratur, Lund 1988;

Eksterne henvisninger 

 Olga V Flegontova, Andrey V Khrunin, Olga I Lylova, Larisa A Tarskaia, Victor A Spitsyn, Alexey I Mikulich and Svetlana A Limborska: "Haplotype frequencies at the DRD2 locus in populations of the East European Plain" (BMC Genetics 2009, 10:62) 
 Art Leete: "An Outline of Descriptions of Ob-Ugrians and Samoyeds in West-European and Russian Sources from the 11th Through the 17th Centuries" (Pro Ethnologia 8, s. 35-56)  
 Karina Lukin: "Nenets Folklore in Russian: The Movement of Culture in Forms and Languages" (Journal of Ethnology and Folkloristics, vol 2. nr 1; 2008; s. 67-82)  
 Liivo Niglas: "The Yamal Nenets in a Changing World" (Pro Ethnologia 7; s. 7-19 ; ) 
 Liivo Niglas: "About the Identity of the Yamal Nenets" (Pro Ethnologia 12; s. 29-48)  
 Eva Touluze: "The Forest Nenets as a Double Language Minority" (Pro Ethnologia 15, s. 95-108)

Se også 
 Samojeder

Folkeslag i Rusland
Urfolk
Samojeder
Enets

Enets, også kaldet jenisejsamojeder og karasa-samojeder, er et samojedisk folk, som traditionelt lever på Tajmyrhalvøen ved Nordishavet, længst nord i Sibirien. Folket inddeles historisk i tundra-enetsere og taiga-enetsere.

Enetsere taler traditionelt enetsisk, som inddeles i de to dialekter, tundra-enetsisk og skov-enetsisk.

Udbredelse 

Enets er bosat i Taimyr-distriktet i provinsen Krasnojarsk ved østbredden af Jenisej.

Næringsveje 

Enets ernærer sig ved jagt og fiskeri.

Antal 

Ældre oplysninger om antallet af enets er mangelfulde og upræcise. I 1926 optaltes 378 enets, i 1989 209. Folketællingen i 2002 viste, at det kun var 237 enetsere tilbage. Af disse taler 30 personer tundra-enetsisk og 40 personer skov-enetsisk.

Noter

Litteratur 

 Margus Kolga, Igor Tõnurist, Lembit Vaba, Jüri Vilkberg: Vene impeeriumi rahvaste punane raamat; Tallinn 1993 (estisk)
 Valev Uibopuu: Finnougrierna och deras språk. Kapitel om de finsk-ugriska folkens förflutna och nutid; Studentlitteratur, Lund 1988;

Eksterne henvisninger 

 Florian Siegl: "Eenetsid. Loengumaterjal"; 2005 
 The Red Book of the Peoples of the Russian Empire  

Folkeslag i Rusland
Samojeder
Nganasanere

Nganasanere eller tavgisamojeder er et samojedisk folk som holder til længst nord i Rusland på Tajmyrhalvøen ved Nordishavet i et område, som indgår i Krasnojarsk kraj.

Nganasanerne er verdens nordligst levende folkegruppe. Før det 17. århundrede levede dette folk længere mod syd i Sibirien. Folket som sådan inddeles gerne i avamer, som lever på vestsiden af Tajmyrhalvøen, og vadejever, som lever på østsiden af Tajmyrhalvøen og på tundraen. Nganasanerne taler nganasansk, et sprog som tilhører den uralske sproggruppe.

Ifølge folketællingen for 2002 var der 834 nganasanere i alt. I 1970 opgjordes antallet til ca. 1000 og i 1979 til ca. 900.

Næringsveje 

Traditionelt har dette folk været nomadiske jægere og fiskere, men i løbet af 1900-tallet begyndte de tillige på rendrift for at overleve. De blev da også mere bofaste.

Religion 

Nganasanerne har traditionelt været shamanister, men i 1940-erne bestemte magthaverne i Sovjetunionen sig for at bringe shamanismen til ophør, og shamanerne blev fængslede og de hellige shamanistiske symboler konfiskerede.

Antal 

Ifølge officielle folketællinger er udviklingen i hovedtræk denne:

Noter

Litteratur 

 Margus Kolga, Igor Tõnurist, Lembit Vaba, Jüri Vilkberg: Vene impeeriumi rahvaste punane raamat; Tallinn 1993 (estisk)
 Valev Uibopuu: Finnougrierna och deras språk. Kapitel om de finsk-ugriska folkens förflutna och nutid; Studentlitteratur, Lund 1988;

Eksterne henvisninger 

 Florian Siegl: "Nganassaanid. Loengumaterjal"; 2005  
 Natalia V. Volodko, Elena B. Starikovskaya, Ilya O. Mazunin, Nikolai P. Eltsov, Polina V. Naidenko, Douglas C. Wallace, and Rem I. Sukernik: "Mitochondrial Genome Diversity in Arctic Siberians, with Particular Reference to the Evolutionary History of Beringia and Pleistocenic Peopling of the Americas" (The American Journal of Human Genetics 82, 2008; s. 1084–1100) 

Folkeslag i Rusland
Urfolk
Samojeder
Selkupere

Selkupere eller ostjaksamojeder er et samojedisk folk i det nordlige Rusland. De lever i områderne Tomsk oblast, Krasnojarsk kraj, Jamalo-Nenetskij autonome okrug og Nenetskij autonome okrug.

Selkuperne inddeles i tundra-selkuper (nordlig folkegruppe) og skov-selkuper (sydlig folkegruppe). De taler selkupisk og omfattede 4.249 personer ved folketællingen i 2002.

Udbredelse 

Selkuperne bor omkring floden Taz og de mellemste løb af floderne Ob og Jenisej, i de administrative områder Tomsk oblast, Krasnojarsk kraj, Jamalo-Nenetskij autonome okrug og Nenets i Tjumen oblast; i sidstnævnte områder udgør de befolkningsflertallet.

Levevis 

Selkuperne er overvejende jægere og fiskere. Jagten var traditionelt rettet mod pelsdyr som zobel, egern og rensdyr. Fra det 19. århundrede, da russerne begyndte at brede sig til deres egne, begyndte disse at jage selkupernes rensdyr.

Historie 

Senest i det 13. århundrede kom selkuperne sammen med andre samojediske folkegrupper under tatarernes overherredømme og blev også skattepligtige til tatarerne.

I slutningen af det 16. århundrede begyndte Moskva at udvide sit overherredømme østpå til Siberien. 1628 opførtes Krasnojarsk som en befæstet bebyggelse, der markerede afslutningen på tatarernes overherredømme til fordel for et russisk. Indtil det 17. århundrede synes deres udbredelsesområde at have været nogenlunde fast omkring Obs mellemste løb, men derefter begyndte de at fortrække mod nord og nordøst til Taz, Turuhan og Jelogui uden dog at slippe fri af den russiske beskatning.

I det 18. århundrede indledtes kristningen af selkuperne til den ortodokse tro, og selkuperne fik russiske navne. Dette forhindrede dog ikke, at shamanismen levede videre blandt dem.

I sovjettiden, i 1930-erne slog styret ind på en aggressiv politik dels for at fjerne analfabetismen blandt selkuperne, dels for at udrydde shamanismen blandt dem. Shamaner blev arresterede og børn ved tvang sendt til internatskoler.

Antal 

Ifølge folketællinger har antallet af selkuper udviklet sig som følger:

Noter

Litteratur 

 Margus Kolga, Igor Tõnurist, Lembit Vaba, Jüri Vilkberg: Vene impeeriumi rahvaste punane raamat; Tallinn 1993 (estisk)
 Valev Uibopuu: Finnougrierna och deras språk. Kapitel om de finsk-ugriska folkens förflutna och nutid; Studentlitteratur, Lund 1988;

Eksterne henvisninger 

 Anna-Leena Siikala, Vladimir Napolskikh, Mihály Hoppál (red.): Selkup Mythology; 2007 

Folkeslag i Rusland
Samojeder
Krasnojarsk kraj

Krasnojarsk kraj (, ) er en kraj i Rusland og en af de 83 føderale enheder i den russiske føderation. Hovedstaden er Krasnojarsk. Krajen har et arealet på 2.366.797 km² og  indbyggere. Krajens administrative center er Krasnojarsk, der med sine  indbyggere er krajens største by. Andre større byer er Norilsk med  indbyggere og Atjinsk, der har  indbyggere.

Større byer i Krasnojarsk kraj 
 Atjinsk
 Kansk
 Krasnojarsk
 Lesosibirsk
 Minusinsk
 Nazarovo
 Norilsk
 Zelenogorsk
 Zjeleznogorsk

Eksterne henvisninger
Tajmyrhalvøen

Tajmyrhalvøen (, ) er en halvø i Sibirien i Rusland. Den udgør den nordligste del af det asiatiske fastland. Den ligger i Krasnojarsk kraj, og afgrænses af Jenisejbugten i vest, Karahavet mod nord, Khatangabugten mod sydøst og Laptevhavet i nordøst.

Landskabet på halvøen består hovedsagelig af arktisk tundra. Det højeste punkt er Byrrangabjergene, som når op til 1.146 meter over havet. Halvøen er tyndt befolket. De oprindelige indbyggerne var sibirske urfolk, som dolganer og nenetser. Længst mod nord på halvøen lever Nganasanere, som regnes som verdens nordligste folk. Russerne kom til området i 1500-tallet. De største byer er Dudinka og Norilsk.

Kysterne omkring Tajmyrhalvøen er normalt tilfrosset mellem september og juni. Sommeren er kort, specielt mod Laptevhavet i nordøst. Klimaet i de indre dele af halvøen er kontinentalt. Vintrene er hårde, med hyppige snestorme og ekstremt lave temperaturer.

Eksterne henvisninger 

 Fotos fra Tajmyrhalvøya 

Halvøer i Rusland
Krasnojarsk krajs geografi
Hellmut Krug

Hellmut Krug (født 19. marts 1956) er en tidligere en fodbolddommer fra Tyskland. Han dømte internationalt under det internationale fodboldforbund, FIFA, fra 1991 til 2002, hvor han afsluttede sin karriere da han faldt for aldersgrænsen på 45 år for internationale dommere.

Han dømte UEFA Champions League finalen 1998.

Kampe med danske hold 
 Den 30. april 1997: Kvalifikation til VM 1998:  –  4-0.
 Den 21. august 2001: Kvalifikation til Champions League: Lazio – FC København 4-1.

Se også 
Liste over fodbolddommere der har dømt Champions League-finalen

Eksterne henvisninger 

 Biografi 
 Kampoversigt 

Fodbolddommere fra Tyskland
Dommere i VM i fodbold 1994
Dommere i UEFA Champions League
Jean-Louis Tulou

Jean-Louis Tulou (12. september 1786 i Paris – 23. juli 1865 i Nantes) var en fransk fløjtenist, fløjtelærer, instrumentmager og komponist.

Biografi 
Hans far, Jean-Pierre Tulou (1749–1799), var fagottist i Pariseroperaen.

Jean-Louis studerede ved Conservatoire de Paris fra han var 10 år gammel. Han blev professor der i 1829, hvilket han forblev til 1856. Han var desuden involveret i fløjteproduktion.

Eksterne henvisninger
 
 Biografi på flutehistory.com 
 Tidslinje på flutepage.de

Fløjtenister fra Frankrig